《巫山之阳香溪之阴明妃神女厥迹存焉》
明代·邝露

丹青辞上苑，云雨下阳台。骄胡没何处，襄王安在哉。

溪清香见石，枕冷梦无媒。楚汉风流地，长歌问草莱。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。